Փեթ Բարքեր

**Պատրիսիա Մերի Վ. Բարքեր** (անգլերեն՝ *Patricia Mary W. Barker.* ծնվ. **Պատրիսիա Մերի Վ. Դրեյք**. ), առավել հայտնի **Փեթ Բարքեր անուն-ազգանունով.** բրիտանացի կին գրող,  մի շարք մրցանակների դափնեկիր, այդ թվում՝ Բուքերյան, որն ստացել է 1995 թվականին:

## Կենսագրություն
### Անձնական կյանք
Փեթ Բարքերը ծնվել է Անգլիայի Սթոքթոն-օն-Թիս փոքրիկ քաղաքում: Նրան խնամել, մեծացրել են իր բանվոր հայրը (նա չէր ճանաչում իր մորը) և տատն ու պապը:

Պատրիսիան Լոնդոնի տնտեսագիտության և քաղաքագիտության դպրոցում պատմություն է ուսումնասիրել: Ավարտել է 1965 թվականին և մինչև 1970 թվականը աշխատել է որպես ուսուցչուհի՝ սկզբում դպրոցում, այնուհետև իր *[[Ալմա մատեր|մայր բուհում]]* : Միաժամանակ  խնամել է իր հիվանդ տատիկին, որը մահացել է 1971 թվականին։

Պատրիսիան իր ազգանունը վերցրել է բրիտանացի հայտնի կենդանաբան Դեյվիդ Բարքերից, ում հետ ամուսնացել է 1978 թվականին, այն բանից հետո, երբ վերջինս բաժանվել է իր առաջին կնոջից: Պատրիսիան 2009 թվականին այրիացել է:

### Գրական կարիերա
Փեթ Բարքերը գրականություն մուտք է գործել 1982 թվականին իր *«Union Street»* վեպով, որը շատ հաջողված ստեղծագործություն էր: 1990 թվականին այն էկրանավորվել է, ընդ որում՝  գլխավոր դերում հանդես է եկել Ջեյն Ֆոնդան: Դրան հաջորդել են երկու վեպեր, որոնք, ինչպես և առաջինը, կենտրոնանում էին միջին խավի աշխատող կանանց խնդիրների, զուգընկերների հետ նրանց հարաբերությունների և ալկոհոլի չարաշահման թեմաների վրա.

1989 թվականին Փեթ Բարքերը փոխել է թեման՝*«Մարդը, որ այնտեղ չէր»* վեպում խորանալով տղամարդու հոգեբանության մեջ: Այս վեպի շնորհիվ նրան հաջողվեց թոթափել *միայն կանանց համար գրողի* անարդարացի պիտակը:

Այս ստեղծագործությանը հաջորդել է նրա գրական կարիերայի մեծ եռերգությունը, որը կազմված է *«Վերածնունդ»* (1991), *«Աչքը դռան վրա* » (1993) և *«Ուրվականների ճանապարհը»* (1995 թ.) վեպերից, որոնց գլխավոր հերոսը Առաջին համաշխարհային պատերազմի ժամանակ գործած բժիշկ Ուիլյամ Ռիվերսն է: Այս եռերգության վերջին մասի՝ *«Ուրվականների ճանապարհը»* վեպի համար Փեթ բարքերն արժանացավ Բուքերյան մրցանակի:

2012 թվականին *The Observer* հանրահայտ պարբերականը ««Վերածնունդ» եռերգությունը բնորոշեց որպես «10 լավագույն պատմավեպերից մեկը» / one of "The 10 best historical novels":

## Երկեր
* *Union Street / Միության փողոց* (1982)
* *Blow Your House Down* (1984)
* *The Century's Daughter / Դարի դուստրը* (հրատարակվել է նար *Liza's England / Լիզայի Անգլիան* վերնագրով, 1986)
* *The Man Who Wasn't There / Մարդը, որ այնտեղ չէր* (1988)
* Regeneration Trilogy / «Վերածնունդ» եռերգություն
** *Regeneration / Վերածնունդ* (1991)
** *The Eye in the Door / Աչքը՝ դռան վրա* (1993)
** *The Ghost Road / Ուրվականների ճանապարհը* (1995)
* *Another World / Մի ուրիշ աշխարհ* (1998)
* *Border Crossing / Անցնելով սահմանը* (2001)
* *Double Vision / Կրկնատեսություն* (2003)
* *Life Class* (2007)
* *Toby's Room / Թոբիի սենյակը* (2012)
* *Noonday* (2015)
* Trojan Wars series / «Տրոյական պատերազմներ» շարքը
** *The Silence of the Girls / Աղջիկների լռությունը* (2018)
** *The Women of Troy / Տրոյայի կանայք* (2021)
** *The Voyage Home* (2024)

## Մրցանակներ և մեծարում
* Fawcett Society Prize 1983 *Union Street-ի* համար
* 1993 Guardian թերթի մրցանակ՝  *«Աչքը դռան վրա» վեպի* համար
* 1995 Բուքերյան մրցանակ *«Ուրվականների ճանապարհ» վեպի* համար
* 1996 Տարվա հեղինակ  (Մեծ Բրիտանիայի գրավաճառների ասոցիացիայի կողմից)
* 1996 Բաց համալսարանը շնորհել է պատվավոր դոկտորի կոչում: 
* Բրիտանական կայսրության շքանշանի հրամանատարական աստիճան (2000 թ.)
* Բուքերյան մրցանակակիրների մրցույթի եզրափակիչ փուլի մասնակից (2008 թ., մրցանակի հիմնման 40-ամյակի կապակցությամբ)
* 2024 թվականին ընտրվել է Բրիտանական ակադեմիայի պատվավոր անդամ:

## Ծանոթագրություններ

## Գրականություն
* 
* 
* 
* 
* 

## Արտաքին հղումներ
* Փեթ Բարքերը The New York Times- ում
* ''Կենսագրություն՝ Փեթ Բարքեր'', ժամանակակից գրողներ։ Բրիտանական խորհուրդ. մայիսի 92, 2102 թ
* Kemp, Peter (հուլիսի 1, 2007):  ''Փեթ Բարքերի վերջին ճակատամարտը.''  ''Պատերազմը եղել է նրա ամենամեծ մոլուցքը, և այն մեծ է նրա նոր վեպում'' , The Sunday Times
* [www.lse.ac.uk (2007) Նշանավոր շրջանավարտներ. Մեծ Բրիտանիա]
* Davies, Hannah (հունվարի 30, 2010):  ''Գրող Փեթ Բարքեր''   ում , *The Journal*, 2010 թ
* Կենսագրություն անգլերեն լեզվով
* Անգլերեն հարցազրույց Փեթ Բարքերի հետ, Ռոբ Նիքսոնի կողմից, *Ժամանակակից գրականություն* 45 (No. 1 2004)

Կատեգորիա:20-րդ դարի անգլիացի վիպասաններ
Կատեգորիա:20-րդ դարի բրիտանացի կին գրողներ
Կատեգորիա:21-րդ դարի անգլիացի կանայք
Կատեգորիա:Անգլիացի կին գրողներ
Կատեգորիա:Անգլիացի կին վիպասաններ